<classify> NAIROBI, KENYA MIONGONI mwa watu wanaohisiwa kupanganjama za kutekeleza tukio la kigaidi la hivi karibuni nchini Kenya ni mtoto waaskari wa Jeshi la Kenya KDF pamoja na mkewe ambaye ana sifa za kutatanisha. Taarifa za awali zinamtaja Ali SalimGichunge, au kwa jina maarufu Farouk, ambaye aliaminika kufariki dunia kwenyeshambulizi la kigaidi Januari 15 lililoua watu 21 baada ya makomandoo kufanyamashambulizi makali Riverside ili kuokoa wahanga. Baba yake ni Abdala Salim, Sajenti wa jeshila Kenya, ambaye jana amefunguliwa jalada la uchunguzi na Ofisi ya Mwendeshamashtaka mkuu wa serikali ya Kenya, wakati mama yake, Sakina Mariam, alikamatwahuko Kaunti ya Isiolo na kurejeshwa jijini Nairobi kwa madhumuni ya kuhojiwa. Mwendesha Mashtaka Mkuu wa Kaunti ya Isiolo,Raphael Wawire, amethibitisha kukamatwa kwa Sakina Mariam na kufunguliwa jadalala uchunguzi, lakini hakutoa ufafanuzi zaidi juu ya suala hilo. Alisema sualahilo linashughulikiwa na ofisi ya Mwendesha Mashtaka makao makuu jijiniNairobi. Aliongeza kuwa, Sakina Mariam aliripotikupotea kwa Gichunge mwaka 2015, wakati akihisiwa kuvuka mpaka kuelekeaSomalia. Polisi wanachunguza ripoti za Gichunge kamaamewahi kutembelea Mtaa wa Majengo huko Kaunti ya Nyeri wakati wa likizo yamwezi desemba mwaka jana akihusishwa na mafunzo ya vijana wanayopata hukoSomalia. Inaaminika kuwa, alikuwa anatumia majina yaFarouk Juma na Idriss akiwa Nyeri. Kuhusishwa kwa Gichunge kwenye shambulizi lakigaidi kumewashtua watu wengi wa kitongoji cha Kulamawe Kwa Franco, ambacho nijirani na mji aliokulia wa Isiolo. Wakati hilo likielezwa, bado halishangazi kwandugu zake, akiwamo dada wa kambo wa Gichunge, Amina Sharrif, ambaye aliliambiagazeti la Nation kutoka Mombasa kuwa familia hiyo ilimshindwa kijana huyo. Nilitembelea nyumbani wakati wa msiba wandugu yetu wiki moja iliyopita, na mama yangu aliniuliza kama nimemwona.Nilimjibu tunapaswa kusahau habari zake, kifo kitatuambia yuko wapi, Gichunge anafahamika Isiolo kama Ali, kijanaaliyesoma shule ya msingi Hekima hadi darasa la sita. Baadaye alihamia kambi yaIsiolo kuendelea na masomo. Alipata cheti cha elimu ya msingi mwaka 2007na kupata alama 335 kati ya 500. Dada yake, Amina Shariff anasema Gichungealiondoka Isiolo mwaka 2015 mara baada ya kuhitimu kidato cha nne katika Sekondariya Wavulana ya Thuura, iliyopo huko Meru mwaka 2011. Baada kusoma vipindivifupi katika shule za wavulana, Kibirichia na Muthambi, alipata alama darajala tatu. Inasadikika alihama sekondari ya Kibirichiakwa sababu ya baridi kali katika eneo hilo na alipohama shule nyingine yaMuthambi alisema ni kwa sababu ya kudhalilishwa na wavulana wakubwa. Alipata tatizo alipokuwa kidato cha kwanzana kukatisha ndoto yake ya kuwa mchezaji wa rugby, hapo ndipo akahamisha ndotoyake hadi kwenye kompyuta, anasema Amina. AJIRA Baada ya kumaliza kidato cha sita, Gichungealisomea kompyuta, baadaye alipata ajira katika hoteli moja hapo hapo Isiolokama msimamizi wa mkahawa wa Intaneti. Hapo ndipo alipoongeza kiwango chamatumizi yake ya intaneti. Baadaye akatuambia anataka kujiunga na masomo yadini kwa njia ya mtandao. Baada ya miezi michache alinipigia simu nakuniambia anakwenda Meru kufanya usaili wa nafasi yake, anasema Amina Shariff. Saa chache baada ya Gichunge kuondoka Isiolo,maofisa wa Ofisi ya Makosa ya jinai walizingira mkahawa wa hoteli aliyokuwaanafanyia kazi kijana huyo wakiituhumu kuhusika na masuala ya ugaidi nakuchukua kompyuta. KUTOWEKA Mwanzoni mwa mwaka 2016, Gichunge aliiambiafamilia yake kuwa amehamia Mombasa kufanya kazi katika kampuni ya ujenzi baadaya kusaidiwa na rafiki yake, lakini mwezi mmoja baadaye, rafiki yakealiitaarifu familia ya Gichunge kuwa amepoteza mawasiliano naye. Familia ilifanikiwa kuwasiliana na Gichunge,ambaye alimwambia mama yake kuwa amepata udhamini wa masomo ya dini ya Kiislamukatika nchi za Uganda na Tanzania. KEMUNTO Wakati huo huo, msichana aliyekuja kuwa mkewa Gichunge, Violet Kemunto, ni mhitimu wa shahada ya kwanza ya uandishi wahabari na mahusiano ya umma katika Chuo Kikuu cha Sayansi na Teknolojia cha MasindeMuliro MMUST, mwaka 2015. Rekodi katika taasisi hiyo zinaonyesha Violetamejikita kwenye uofisa habari. Kwa marafiki zake walitambua kuwa ameingiakwenye soko la ajira kutafuta kazi kwenye kampuni kubwa za habari. Lakini kwake ilikuwa kazi ya muda mfupi tu. Alikuwana mipango mingine, na mipango hiyo ndiyo ilitimia Jumanne ya Januari 15 kwenyetukio la kigaidi la Kenya. Jeshi la Polisi linaamini kuwa mwanamke huyo alivukampaka kuelekea Somalia saa chache kabla ya shambulizi hilo kutekelezwa. Mashushushu wamechunguza maisha yake nakubaini kuwa ni mfanyabiashara ya ugaidi. Rafiki yake Kemunto anasema bintihuyo alikuwa mkimya na rafiki mzuri, ambaye wakati wote akiwa darasani aukokote alikuwa anajitanda nguo mwilini huku kichwani akivalia Hijab ambayo huvaliwana wanawake wenye imani ya dini ya Kiislamu. Hakukuwa na kitu cha kutilia shaka kwake,isipokuwa unaweza kuhisi ni Mkristu kwa jina lake. Mara nyingi alikuwa mkimyasana na rafiki wa kila mtu aliyekuwa karibu yake. Aliongea pale tu zinapokuwakazi za kwenye makundi ya majadiliano chuoni. Wala hakuwa mnywaji wa pombe aukuvuta sigara, anasema rafiki yake Masinde, Muliro. MARAFIKI Katika Chuo cha MMUST, ushindani mkubwa wakupata chumba kwenye hosteli umechochea watu kujenga nyumba kandokando ya chuo hichona kujipatia fedha kutoka kwa wanafunzi. Kemunto alipanga chumba kwenye hostelibinafsi kwa kipindi chote alichokuwa akiishi chuoni. Alifahamika kwa jina laHadija, ambalo lilifupishwa kwa kuitwa Didge kwa wanafunzi wenzake. Alikuwa na marafiki watatu wa karibu, na wa nnealikuwa mwandani wake ambaye wanafunzi wenzao waliwaita, Gang of Four,wakiwafananisha na kundi la wanasiasa machachari wa China, Jiang Qing, ZhangChunqiao, Yao Wenyuan na Wang Hongwen, waliopambana na utawala wa Mao Zedong. Mmoja wa marafiki zake wenye mawasiliano nandugu zake Kemunto, walipopigiwa simu hawakuwa tayari kuzungumza lolote.Baadaye walizima kabisa simu zao. Vilevile alikuwa na mahusiano ya kimapenzi namwanafunzi mwenzake wa kiume ambaye alikuwa akisoma naye fani moja na walidumuhadi alipohitimu. Mara baada ya kuhitimu, Kemunto alivunja uhusiano huo. Walikuwa karibu sana na walipanga kuoana,lakini mambo hayakwenda vizuri kama walivyopanga. NDOA Toka hapo, Violet alipata kazi kwenye kampuniya simu jijini Nairobi. Kisha akapata mwanamume mwingine. Baadaye alitoweka kwenye jamii. Marafikihawakumsikia tena hadi alipokuwa anaandaa harusi yake mwaka jana. Majirani zakekatika eneo la Guango huko Kiambu ambao walikuwa na uhusiano na Gichungewalisema ni mwanamke mkimya ambaye anapenda kutabasamu, lakini si mwongeaji. Wakati wote alikuwa anavaa hijab. Akifunikauso wake wote kama wafanyavyo wanawake wa imani ya Kiislamu. Hakuwa anatoka njebila mumewe, Gichunge. Kwenye akaunti yake ya mtandao wa WhatsAppanajitambulisha kama Mke wa Al-Shabaab. SOMALIA Mkuu wa Jeshi la Polisi katika Mkoa waMagharibi nchini Somalia, Rashid Yakub, amesema wanafanya uchunguzi dhidi yamadai hayo na shughuli nzima za mwanamke huyo, bila kutoa ufafanuzi wa zaidi. Taarifa za usalama zinasema mwaka 2017Gichunge alimpigia simu dada yake, Amina Shariff kwa njia inayofichautambulisho wake kumjulisha kuwa alikuwa mjini Lamu njiani kuelekea nje yanchi. Anasema simu hiyo ndiyo ilivunja uhusianowake na kaka yake Gichunge, kwa sababu aligundua kuwa anaelekea Somalia.Hakumsikia tena kwa kipindi cha miaka miwili. Tulizaliwa katika familia ya Kiislamu nasielewi kwa jinsi gani alijitumbukiza huko. Baba yetu ni askari wa jeshi KDF,hilo linaweza kukueleza maisha yetu ya utotoni. Wazazi hawakushindwa kutuleavizuri, Gichunge amechagua njia yake mwenyewe kuelekea gizani, KUINGIAUGAIDI Dada yake anasema kuwa katika kipindi chamwaka 2015 na 2016, Kaunti ya Isiolo ilikuwa na ongezeko la vijana waliojiungana ugaidi. Vijana wadogo walichukuliwa kujiunga na ugaidi, ikiwamo kundi la AlShabaab. Mwaka 2016 pekee, vyombo vya dola vinasema takribani vijana 20 kutokaIsiolo walijiunga na Al Shabaab.  <topic>: KIMATAIFA 